gl es gl ast es gl gl gl gl gl gl gl gl gl gl gl gl gl gl gl gl ast gl gl gl gl gl gl gl gl gl gl gl gl gl gl gl gl gl es gl gl gl gl gl gl gl gl pt gl gl en gl en ca pt gl gl gl en pt gl es
Barreiros renova os carteis de información turística – Turismo Concello de Barreiros – Galego
GAL  |  ES  |  EN
GAL  |  ES  |  EN
Barreiros en 3 días
Mapas, folletos e guías
Barreiros renova os carteis de información turística
junio 29, 2022junio 20, 2022 por Turismo_Barreiros
2 de xuño de 2022.
O Concello de Barreiros segue a traballar na mellora da súa imaxe e posicionamento turístico, mediante a restauración estética e actualización dos contidos dos paneis turísticos situados en puntos estratéxicos do territorio municipal tales como as praias de Arealonga e Altar, o Santo Estevo do Ermo, ou o Camiño de Santiago entre outros.
A alcaldesa, Ana Ermida explica que, “deste xeito, ademais da substancial mellora da imaxe conseguida, xa que estes paneis estaban bastante deteriorados, aproveitouse para proporcionar información útil e gráfica sobre os recursos imprescindibles e a oferta turística do concello. Así, os e as visitantes, practicamente nun só golpe de vista, poden facerse unha idea de todo o potencial turístico de Barreiros. Por outra banda, remiten tanto aos servizos presenciais de información turística como ás ferramentas online para que os viaxeiros/as poidan ampliar información se o desexan”.
A colocación dos paneis foi posible grazas á colaboración entre o persoal de turismo e o de obras, que se encargaron dos contidos e da colocación, respectivamente.
Neste senso, o Concello tamén está a traballar na mellora de sinais e paneis puntuais tanto no Camiño de Santiago como no Santo Estevo do Ermo atendendo así á demanda dos/as visitantes e á lóxica e necesaria actualización da imaxe e da información proporcionada. Melloras que en breve estarán finalizadas.
Ermida subliñou que “estes traballos únense tanto ao recente reacondicionamento e sinalización do novo trazado da Ruta Lagoa de Pallares cuxa información está dispoñible na web municipal entre outras plataformas a nivel xeodestino, como á planificación de novidades de cara ao verán que, agardan, redunden nunha imaxe turística actualizada e no posicionamento de Barreiros como destino para visitar en calquera época do ano aproveitando a súa riqueza natural e cultural”.
Visitas guiadas verán 2022
Centro Sociocultural, Rúa Vila, 78 bis.
De luns a venres de 10:00h a 13:30h.